Turbo Basic

Turbo Basic er en kompilator og en dialekt av programmeringsspråket BASIC som opprinnelig ble skapt av Robert Zale (1945–2012) og som deretter ble oppkjøpt av Borland. Da Borland stoppet utviklingen og salget av den, kjøpte Zale den tilbake, omdøpte den til PowerBASIC og grunnla PowerBASIC Inc. for å fortsette utvikling av den.

Merkenavnet Turbo betyr at eksekverbare filer ble generert raskt, og ikke nødvendigvis at koden var optimal. Kompilering og lenking av objektfiler foregikk automatisk i én enkelt sekvens, mens disse oppgavene som regel tidligere ble utført manuelt hver for seg. Borland benyttet samme konsept og merkenavn i Turbo Pascal, Turbo C, Turbo C++, Turbo Modula-2, Turbo Prolog og Turbo Assembler.

Kategori:Borland
Kategori:Programmeringsspråk